קלי אדמס

קלי אדמס (באנגלית: Kelly Adams; נולדה ב-16 באוקטובר 1979) היא שחקנית אנגלייה. אדמס ידועה בעיקר מהופעותיה בתפקיד מיקי הנדרי בסדרות הדרמה הרפואיות "הולבי סיטי" (2004–2006) ו"חדר מיון" (2005) של ערוץ BBC One, בדמות אמה קנדי בסדרת הדרמה "הנוכלים" (2009–2012), בתפקיד פאדרה מרי גרינסטוק בדרמה הקומית "Bluestone 42" של ערוץ BBC Three, ובדמות ננסי וב בדרמה התקופתית של רשת ITV "מר סלפרידג'". אדמס נולדה בלינקולן שבלינקולנשייר. היא למדה בבית הספר נורת' קסטיבן בנורת' הייקהם. את הכשרתה המקצועית קיבלה באקדמיית מאונטוויו לאמנויות התיאטרון בווד גרין שבלונדון. תפקידיה הראשונים של אדמס היו בדמות טרה פלמר-טומקינסון בדוקו-דרמה על אודות הנסיך ויליאם, ובפרק בסדרה "רופאים". בין 2004 ל-2006 שיחקה בתפקיד קבוע בדמות מיקי הנדרי בסדרה הרפואית "הולבי סיטי". אדמס לוהקה לתפקיד יחד עם השחקנית ג'יי ג'ייקובס שהצטרפה לסדרה בעונה השישית. אדמס נבחנה בתחילה לדמות דונה. אבל המנהלים חשבו שהיא תתאים יותר לדמות של מיקי, שהיא שקטה יותר, בניגוד לאופיה החצוף של דונה. היא וג'ייקובס עבדו יחד בסדנה במשך שלוש שעות, והמפיקים הבחינו ביניהן ב"ניצוץ מיידי", שהוביל לליהוק המשותף שלהן. ב-2004 הייתה לדמות שגילמה מערכת יחסים לסבית עם הדמות של ג'ייקובס. הסצנה שבה הן התנשקו נערכה וקוצצה בחצי, כי נחשבה למפורשת מדי לשידור. ב-2006 הדמות של אדמס עזבה את סדרה ללימודי רפואה בבית הספר לרפואה בניוקאסל. בהמשך הופיעה אדמס בתפקיד משרתת בפרק "A Thing or Two About Loyalty" בסדרה "רובין הוד". ב-2009 הצטרפה אדמס לסדרה הוותיקה של ערוץ BBC1 "הנוכלים" בעונה החמישית, וגילמה את אמה קנדי, חברה חדשה בצוות הנוכלים של מיקי בריקס. היא המשיכה לשחק בסדרה במשך שלוש עונות נוספות עד לסיומה ב-2012. בפרק בעונה השישית אדמס גילמה את דמותה של קיילי מינוג כפרודיה על הדמיון בינה לבין הזמרת האוסטרלית. ב-2009 שיחקה אדמס בתפקיד קטן בסרט הביוגרפי "ברונסון" אודות הפושע הנודע לשמצה צ'ארלס ברונסון. עוד באותה שנה השתתפה במותחן מדע בדיוני בריטי בשם "Beacon77" שהוצג בפסטיבל הקולנוע בקאן. ב-2010 הופיעה אדמס בסרט "חמש החברות האחרונות שלי" בתפקיד ונדי. ביולי 2012 אושר ב-BBC שאדמס תככב בעונה חדשה של הסדרה "Death in Paradise". ב-2013 כיכבה אדמס בתפקיד פאדרה מרי גרינסטוק בקומדיה "Bluestone 42" של ערוץ BBC Three, ושיחקה בסדרה במשך שתי עונות. בפברואר 2011 התחתנה אדמס עם בן זוגה, צלם האופנה כריס קנדי, בטקס שנערך בהאקני טאון הול. היא הציעה לו נישואים כשהיו בטיול בברוז'. קלי אדמס, במסד הנתונים הקולנועיים IMDb (באנגלית) קלי אדמס, באתר AllMovie (באנגלית) קלי אדמס, במסד הנתונים הקולנועיים KinoPoisk (ברוסית) קלי אדמס באתר United Agents "Actress to switch on city lights". BBC News. 9 בנובמבר 2005. נבדק ב-7 במאי 2010. {{cite news}}: (עזרה) "Holby to Hustle success for Lincolnshire lass". BBC Lincolnshire. 15 בינואר 2010. נבדק ב-24 בינואר 2010. {{cite news}}: (עזרה) "Kelly Adams". holby.tv. Holby.tv. אורכב מ-המקור ב-21 בפברואר 2009. נבדק ב-24 בינואר 2010. {{cite web}}: (עזרה) Laws, Roz (21 במרץ 2004). "The Box: Gimme, gimme, gimme a role in Holby". Sunday Mercury. Birmingham, England: Trinity Mirror. נבדק ב-15 בנובמבר 2010. {{cite web}}: (עזרה) Johnson, Emma (24 במרץ 2004). "TV review: Could the con be off?". Liverpool Echo. Trinity Mirror. נבדק ב-21 בפברואר 2011. {{cite web}}: (עזרה) Wise, Jon (20 באוגוסט 2006). "My lesbian kiss was naughty..but nurse". The People. London, England: Trinity Mirror. נבדק ב-15 בנובמבר 2010. {{cite web}}: (עזרה) "BBC – Holby City – Characters – Mickie Hendrie". BBC. אורכב מ-המקור ב-10 בינואר 2009. נבדק ב-14 בינואר 2009. {{cite web}}: (עזרה) "Beacon77 Cast". [Revolt Films]. אורכב מ-המקור ב-25 ביולי 2009. נבדק ב-13 במאי 2009. {{cite web}}: (עזרה) 28 Days: The Voice of Horror Jody Thompson (28 בפברואר 2011). "Now that's hustling! Hustle star Kelly Adams bucks celebrity trend and gets married in a ceremony that cost just £200". Daily Mail. נבדק ב-28 בפברואר 2011. {{cite web}}: (עזרה)